Sandra Lyng

Sandra Lyng (født 1987) er en norsk musiker, låtskriver og barnebokforfatter. Lyng kom på fjerdeplass i Idol i 2004. 

 Musikk 
Lyng ble landskjent som 16-åring etter sin deltakelse i TV 2-programmet Idol i 2004, der hun endte på en fjerdeplass.

I begynnelsen av 2005 lanserte Lyng singelen «Sommerflørt» i samarbeid med Philip Ruud fra musikkollektivet Pass It. Låten ble raskt en av de mest spilte på NRK2-programmet Svisj og toppet VG-lista topp 20 i hele fem uker. Sommeren samme år fulgte hun opp med sin andre singel, «I morgen», en nyinnspilling av låten fra musikalen «Annie». Singelen havnet på andreplass på VG-lista. Dette ble etterfulgt av debutalbumet Døgnvill, skrevet sammen med Stargate, Espen Lind og Amund Bjørklund, og nådde tredjeplass på VG-listas albumliste.

I 2006 vikarierte Lyng som programleder for Idol sammen med Kåre Magnus Bergh, og våren 2007 deltok hun i TV 2s programserie Isdans, men måtte dessverre trekke seg etter en bilulykke. Etter debutalbumet turnerte hun og gjorde ulike TV-opptredener frem til 2010. I de påfølgende årene tilbrakte hun mye tid i Brasil og USA, og bosatte seg til slutt i Los Angeles for å arbeide som låtskriver for Honua Music og utforske nye musikalske uttrykk som artist.

I 2013 gjorde hun comeback med singelen «PRTeY», produsert av Andreas «Axident» Schüller, kjent for sitt arbeid med internasjonale artister som Jason Derulo, Pitbull og Jessie J. Samme år byttet Lyng til musikkselskapet MER AS, hvor Gunnar Greve er manager. I  ga hun ut den Donkeyboy-produserte singelen «Don´t Care», som ble listet både på P1, P3, Mp3, NRJ og på lokalradioer i hele Norge, etterfulgt av singelen «Electric City». Sistnevnte i samarbeid med Nord-Europas største undertøysmerke Sloggi. Musikkvideoen fikk over 140 000 views det første døgnet.

I tiden som fulgte ga hun ut EP-en LA-Files, produsert av Andreas Schüller, samt singelen "Heels Off". Lyng har også markert seg som deltaker i TV-programmer som Det sterkeste kjønn, Idol Junior, Mitt Dansecrew, Med Monsen på villspor og 71° nord – Norges tøffeste kjendis.

Sommeren 2015 ble låta «Play My Drum» lansert og ble liggende stabilt på Spotifys toppliste i flere uker. Den samme sommeren deltok Lyng på VGs Sommershow-turné og på VG-listas gratiskonserter rundt om i landet. Hun fremførte «Play My Drum» foran  tilskuere på VG-lista Topp 20 på Rådhusplassen. I november samme år ga hun ut «Night After Night», produsert av Jesper Borgen og Anders Frøen i Mood Melodies.

I januar 2016 slapp Lyng singelen «Moonrise» og fremførte den på Senkveld med Thomas og Harald med  seere. Sangen ble senere brukt som kjenningsmelodi i TV-programmet Paradise Hotel. 

Hun signerte med Universal Music i 2016 og ga ut singelen «Blue», som ble utnevnt til "ukens låt" på P3. I september samme år lanserte hun «LIQR» i forbindelse med NRKTV-serien SKAM. Lyng fortsatte å levere hitlåter som «Ta Me Dit» (med Morgan Sulele), «Bungalow» (med Temur), og «Fall» (med Onkl P).

I 2018 bidro hun som medskribent på sangen «Heads Up» for K-pop-bandet Superjunior. Etter en kort pause grunnet fødsel, gjorde hun et vellykket comeback i 2019 med julesangen «Julefantasi».

I mars 2020 utga Lyng låten «det bli bra igjen», som raskt ble A-listet på P1 i flere uker. Et samarbeid med den svenske artisten Axel Schylström resulterte i singelen «Jag älskar dig (Jeg elsker deg)».

Høsten 2020 deltok Lyng i den niende sesongen av Stjernekamp på NRK, etterfulgt av utgivelsen av singelen «Kvitt Flagg», skrevet sammen med Ruben Markussen og Magnus Bertelsen. I 2021 hadde hun et kort samarbeid med DJ-gruppa TRXD, før hun bidro med å skrive julehiten «Når Juletiden Senker Seg», som vant konkurransen i TV-programmet Norges nye megahit. Året etter kom hun på andreplass i Melodi Grand Prix som låtskriver av sangen «Someone», fremført av NorthKid.

I januar 2023 deltok Lyng igjen i Melodi Grand Prix med låta «Drøm d bort».

 Stemmeskuespiller 
Lyng har gitt stemme til figuren «sykesøster Victoria» i tegnefilmen Valiant.

 Forfatterskap 
I 2020 debuterte Lyng som forfatter med en serie barnebøker om følelser.

 Diskografi 
 Album 
 Døgnvill (2005)
 LA-Files (EP) (2014)

 Singler 
 «Sommerflørt» (2005)
 «I morgen» (2005) 
 «Hjemsøkt» (2009)
 «PRTeY» (2013)
 «Don’t Care» (2014)
 «Electric City» (2014)
 «Sommerflørt 2» (2014)
 «Heels Off» (2015)
 «Play My Drum» (2015)
 «Night After Night» (2015)
 «Blue» (2016)
 «Moonrise» (2016)
 «LiQR» (2016)
 «Hiding» (2016)
 «Ta Me Dit» (2017)
 «Bungalow» (2017)
 «Når julen kommer» (2017)
 «Julefantasi» (2019)
 «Det bli bra igjen» (2020)
 «Jag älskar dig (Jeg elsker deg)» (2020)
 «Kvitt flagg» (2020)
 «En stjerne skinner i natt» (2020)
 «In My Room» (2021)
 «HUG» (2021)
 «Har du plass?» (2022)
 «Snøkrystalla» (2022)
 «Når julefreden senker seg» (2022)
 «E du nord» (2022)
 «Nordnorsk julesalme» (2022)
 «Drøm d bort» (2023)

 Bibliografi 
 2020: God natt, Corny – barnebok, illustrert av Cathrine Sandmæl, Gyldendal
 2020: Gratulerer med dagen, Corny – barnebok, illustrert av Cathrine Sandmæl, Gyldendal
 2020: Ha det, Corny – barnebok, illustrert av Cathrine Sandmæl, Gyldendal
 2020: Den er min, sier Corny – barnebok,  illustrert av Cathrine Sandmæl, Gyldendal
 2021: Du klarer det, Corny – barnebok,  illustrert av Cathrine Sandmæl, Gyldendal
 2021: Du får ikke være med, Corny – barnebok, illustrert av Cathrine Sandmæl, Gyldendal
 2024: Den store boken om Corny – barnebok, illustrert av Cathrine Sandmæl, Gyldendal
 2024: Heia Corny – barnebok, illustrert av Cathrine Sandmæl, Gyldendal
 2025: Lykke til på skolen, Corny! – barnebok, illustrert av Cathrine Sandmæl, Gyldendal
 2025: God jul, Corny – barnebok, illustrert av Cathrine Sandmæl, Gyldendal

 Referanser 


 Eksterne lenker 





Kategori:Norske sangere
Kategori:Norske TV-programledere
Kategori:Programledere for TV 2
Kategori:Norske barnebokforfattere
Kategori:Programledere for «Idol»
Kategori:Norske deltakere i talentkonkurranser på TV
Kategori:Norske Idol-deltakere
Kategori:Deltakere i Stjernekamp
Kategori:Deltakere i Melodi Grand Prix 2023
Kategori:Personer fra Vefsn kommune